**«Тазша бала» сайысы**

**Мақсаты**: Болашаққа сеніммен қадам басқан халқымыздың салт - дәстүрі, әдет - ғұрпы, жөн - жоралғыларын оқушылардың бойына сіңіру, батыл, намысты ұлдарды тәрбиелеу.

Оқушыларды батырлыққа, шешендікке, тапқырлыққа, имандылыққа тәрбиелеу.

**Дильназ**: Өлкеме Наурыз келді, көктем келді,  
 Құлпырып гүлге орап көк пен жерді.  
 Халқымның салт-дәстүрін аялаған,  
 Арманы асқақтады көптен бергі.  
 Жаңартып сана, салтымды,  
 Қуантқан барша халқымды.  
 Наурыз тойы – ел тойы,  
 Ғасырдан асыр даңқыңды.  
 Ән болып асыл,  
 Даңқыңды асыр  
 Ғасырдан ғасыр.

**Майра:** Жер үсті жасарады, жаңғырады.  
 Мәңгілік ел аңсай күткен сән құрады.  
 Қой қоздап, қозы өріп, егін көктеп,  
 Туған жер төскейінен ән құлады.  
 Наурызым шат-думан көңіл тойы,  
 Жан берген тіршіліккке өмір тойы.  
 Кеңейіп ел-жұртына мейір шашып,  
 Күн нұрын құшып жатыр өңір бойы

Гүлге орап, жасандырып жусан белін,  
 Ақтарған арындатып думан селін.  
 Сіңірген халық салтын қанымызға,  
 Мейрамың құтты болсын, туған елім!

Дильназ:

Уа, халайық, халайық,  
Мұнда назар салайық.  
Хан жарлығын тыңдайық,  
«Кімде-кім хан алдына келіп мүдірмей,  өтірік әңгіме құрастырып айтып өтсе, сол адамға қызын беріп, күйеу қылады, тіпті уәзір де етеді.»

**Майра**: Армысыздар ағайын, құрбы-құрдас!

Бармысыздар, жан күйер әз-қауымдас!

Бүгінгі «Тазша бала» сайысын біз бастайық

Сайыста көңілменен қол соғалық.  
Құрметті көрермен қауым, ендеше сайысқа түсетін жігіттерімізді қол соғып қарсы алайық. Бүгін міне 5-8 сынып оқушылары өз өнерлерін көрсетпек.

***Жүргізушілер сайысқа қатысушыларды ортаға шақырады***.

**/Қатысушылар реттік нөмірлерін тағып сахнаға көтеріледі/**

**Дильназ**: - Қазылар орнықтырар әділдікті  
 Кімдердің жауаптары кәдік шықты  
 Біліммен тапқырлықтың жырысыңдар  
 Жеңіске жетер дейміз нағыз мықты – дей келе,

сайысымызды бастамас бұрын, бүгінгі сайысымызды саралап, таразылап , талапкерлер өнерін тамашалап, әділ бағасын беретін **әділқазылар алқасымен** танысайық:

1. Оқу-тәрбие ісінің меңгерушісі: Мадина Дәркенқызы Мұсабекова
2. Математика пәні мұғалімі : Асылзат Бәстемиқызы Мұхажанова
3. Технология мұғалімі: Алмагүл Қабайқызы Қожахметова

**Майра:** Сайыскерлерімізге сәттілік тілеп сайысымызды бастауға рұқсат етіңіздер!

Ей, тәкәппар дүние,

Маған да бір қарашы.

Танимысың сен мені?

Мен де мына ұлы дала баласы! – деп ақын ағаларымыз жырлағандай сайысымыздың **1-ші кезеңі өзін- өзі таныстыру -** **«Айтпаймын қыз берсең де өтірікті»** деп аталады.

/***жігіттер ортаға шығып кезекпен өздерін таныстырады.Іле қазылар алқасы баға береді./***

**Дильназ *: «Білгенге маржан». 2-ші кезең.***  
Ал, кәнеки, қырандар,  
Босқа қарап тұрмаңдар.  
Бастап жігіт өнерін  
Алыстарға самғаңдар.  
«Біреу білмегенді біреу біледі» дегендей ұлы Абайдың тілі , бай ана тілімізге байланысты сұрақ - жауап.

**Көнерген сөздердің мағынасын түсіндіру.**

**/Жігіттер бір-бір сұрақтан алады да , соған жауап береді.** **Сұрақ экранда жазылған./**

***Қазылар алқасы дайын болғанша назарларыңызға Жунусова Лаураның орындауында Құрманғазының күйі «Адайды » ұсынамыз.***

Қазақтың түрлі - түрлі дәстүрі бар  
Оның сырын ашқанда жұрт қызығар.

Әлем танып келе жатқан

Тілімен қазағымның сен де мақтан!

Жігіттердің жауаптарын әділ қазылар қалай бағалаған екен?

**Майра**: ***Өнер көрсету 3-кезең***

**Тазша Бала** - қазақтың күлдіргі тұрмыс-салт ертегілеріндегі басты кейіпкер. " Ол халық арасынан шыққан ақылды, алғыр, айлалы, тапқыр, өжет жігіт ретінде суреттеледі.  
Өзінің [ақыл-парасаты](https://kk.wikipedia.org/w/index.php?title=%D0%90%D2%9B%D1%8B%D0%BB-%D0%BF%D0%B0%D1%80%D0%B0%D1%81%D0%B0%D1%82&action=edit&redlink=1" \o "Ақыл-парасат (мұндай бет жоқ)), тапқырлығы арқасында талай қиын-қыстау жағдайдан, ауыр халден аман-есен құтылып кетеді, неше түрлі сыннан мүдірмей өтіп, жеңіп шығады. Өзі сіңірі шыққан кедей болса да [уәзір](https://kk.wikipedia.org/wiki/%D0%A3%D3%99%D0%B7%D1%96%D1%80" \o "Уәзір), жендеттермен айқаска түсіп, оларды халық алдында күлкі, [мазақ](https://kk.wikipedia.org/w/index.php?title=%D0%9C%D0%B0%D0%B7%D0%B0%D2%9B&action=edit&redlink=1" \o "Мазақ (мұндай бет жоқ)) етеді. Әділетсіздікке, кертартпа [әдет-ғұрыпқа](https://kk.wikipedia.org/w/index.php?title=%D3%98%D0%B4%D0%B5%D1%82-%D2%93%D2%B1%D1%80%D1%8B%D0%BF&action=edit&redlink=1" \o "Әдет-ғұрып (мұндай бет жоқ)), [зұлымдыкқа](https://kk.wikipedia.org/wiki/%D0%97%D2%B1%D0%BB%D1%8B%D0%BC%D0%B4%D1%8B%D2%9B" \o "Зұлымдық) қарсы тұрып, [күншілдік](https://kk.wikipedia.org/wiki/%D0%9A%D2%AF%D0%BD%D1%88%D1%96%D0%BB%D0%B4%D1%96%D0%BA" \o "Күншілдік), [қызғаншактық](https://kk.wikipedia.org/w/index.php?title=%D2%9A%D1%8B%D0%B7%D2%93%D0%B0%D0%BD%D1%88%D0%B0%D0%BA&action=edit&redlink=1" \o "Қызғаншак (мұндай бет жоқ)), [сараңдық](https://kk.wikipedia.org/w/index.php?title=%D0%A1%D0%B0%D1%80%D0%B0%D2%A3&action=edit&redlink=1" \o "Сараң (мұндай бет жоқ)) сияқты мінездерді аяусыз әжуалайды. Сөйтіп тағыда басқа [халық](https://kk.wikipedia.org/wiki/%D0%A5%D0%B0%D0%BB%D1%8B%D2%9B" \o "Халық) даналығы мен шешендігін бойына жиған типтік кейіпкер болып табыладыОлай болса қатысушылардың өтірік өлең айту өнерін тамашалайық. Келесі шартымыз «Тышқан мініп қой бақтым» деп аталады.Ортаға талапкерлерімізді шақырамыз.

***/ жігіттер ортаға шығады.***

***Кезекте келесі сайыс.Төмендегі ретпен өнерлерін көрсетеді./***

**/Қазылар алқасының бағалары хабарланады./**  
**Дильназ** : Шеберлерім өнер тамып қолынан **4-ші кезең**  
Жаңылмаған ата - баба салтынан  
Шебер қолдар өз өнерлерін көрсетсін.

**«Жігітке жеті өнер аз, жетпіс өнер көп емес» қолөнер сайысы**  
***Үй тапсырмасы*** ***(өз қолдарынан жасаған қол өнер бұйымдарын көрсетіп, неден ,қалай жасағанын айтып береді.)***

***Қазылар алқасы мүшелері, сіздерге уақыт керек пе? Сіздер дайын болғанша құрметті қонақтардың назарына үнді биін ұсынайық! Орындайтын Тулегенова Дильназ.***

***Алқа бағалары.***

**Майра:**  Нағыз кәусар жігітті,  
 Нағыз қайсар жігітті,  
 Нағыз бұлбұл жігітті,  
 Нағыз дүлдүл жігітті,  
 Анықтайтын кез келді!

**Дильназ:**  Жеңіспенен жеңілістен тұратын  
 Өмір күрес жеткіземе мұратын.  
 Жеңбедім, жеңілдім деп ренжіген  
 Қатысу да бір жеңіс қой болсаң сен ұғатын.  
 Ортаға әділ қазылар алқасын шақырамыз.

**Қазылар алқасы сайыс қорытындысын жариялайды. Шашу шашылады.**

**Майра**:  «Жүзден - жүйрік» күшімен  
 «Мыңнан - тұлпар» шықты шың.  
 Жігіттердің ішінен  
 Шыққан Сұлтан мықтысың!  
 Құттықтайық ал енді,  
 Сұлтан болған баланы.  
 Өрге жүзіп өнері,  
 Тауға өрлесін талабы.

**Дильназ:** : Тұяқтарың мұқалмасын  
 Қанаттарың талмасын.  
 Жаман адам кез келмесін  
 Аяқтардан шалмасын.  
 Жігер болсын көздеріңде  
 Қатардан еш қалмаңдар.  
 Шат заманда, сүйікті елде  
 Биіктерге самғаңдар!-деп бүгінгі сайысымызды аяқтаймыз. Ықыластарыңызға рахмет.

Жүргізушілер бірге: **Келе жатқан Наурыз құтты болсын!**